Наступная стадыя — адліўка. Работа адлівалася невялікімі кавалкамі па 50 — 70 см адначасова на двух заводах і потым складалася не раўнуючы бы вялізны пазл. Адначасова будаўнікі рыхтавалі падмурак. У зямлі ўсталявалі шасціметровыя бэлькі, здатныя вытрымліваць нагрузку у шэсць разоў болей, чым вага манумента. І ўрэшце — мантаж, які нагадваў зборку вялізнага канструктара.